VITJA

VITJA eli Viranomaistietojärjestelmä on suunnitteilla oleva Suomen kansalaisista kerättäviä tietoja yhdistelevä laaja tietojärjestelmä, jolla viranomaiset pyrkivät tehostamaan toimintaansa. Sisäasiainministeriön poliisiosasto käynnisti VITJA-hankkeen keväällä 2009 ja sen piti päättyä vuoden 2013 lopussa. Tietojärjestelmällä viranomaiset pääsisivät kansalaisten tietoihin nopeammin ja helpommin käsiksi. VITJAssa olisi Poliisin, oikeusministerin, Rajavartiolaitoksen, Tullin ja Puolustusvoimien tietokantoja ja sitä käyttävä henkilö näkisi kerralla kaikki ne tiedot, joihin tällä on käyttövaltuudet. Tietoviikko, CIO-liite 11/2012 

Uusi toiminnanohjausjärjestelmä perustuu Oraclen Siebel-asiakkuudenhallintajärjestelmään ja sen toimittavat Tieto, Fujitsu ja Accenture. Tarvemäärittelyistä ja ohjauksesta vastaavat Poliisihallinto ja Hallinnon tietotekniikkakeskus, Haltik.Poliisin 22 miljoonan euron it-uudistus kypsyy – ”nykyinen järjestelmä on sekava”  Tietoviikko 10.6.2013. Vitja-hanke on ostettu tuntityönä käyttäen SAFE-mallia.

Järjestelmä korvaisi esimerkiksi Poliisin tärkeimmän tietojärjestelmän, Poliisitietojärjestelmän (PATJA), jonka käyttämiseen poliisimiehellä kuluu jopa 20–30 % työajasta.Poliisilehti 1/2009  Esimerkiksi edeltävää PATJA-järjestelmää käyttävä poliisi joutuu henkilön taustatietoja tarkistaessaan käymään läpi useita eri rekistereitä ja aikaa kului perustarkistukseen noin 2,5 tuntia. Vitjassa tiedot olisivat saatavilla heti henkilötunnuksen syöttämällä.Tietoviikko, CIO-liite 11/2012 Poliisin oli tarkoitus ottaa VITJA käyttöön vuoden 2014 alussa, mutta halu varmistua sen toimivuudesta lykkäsi käyttöönoton ensimmäisen vaiheen tammikuun lopulle. Käyttöönotto ei tapahdu kerralla ja vanhoja järjestelmiä ylläpidetään yhä.Poliisi käynnistää Vitjan  Tietoviikko 20.1.2014.Poliisin tietojärjestelmäuudistus myöhästyy, luvassa puolen miljoonan euron lisäkustannukset Helsingin sanomat 28.1.2014. Tarvetta Patjan korvaamiselle oli, sillä 2022 kirjoitetussa raportissa todetaan että viiden vuoden kuluttua viimeisetkin Tiedon Patja-asiantuntijat ovat eläköityneet.  

Elokuussa 2014 uutisoitiin, että Poliisi ja tietotekniikkayhtiö Tieto purkivat viranomaistietojärjestelmän uudistusta koskevan yhteistyösopimuksensa ja että tietojärjestelmä voitaisiin ottaa käyttöön vuosina 2016–2017.Tietokone sitoo yhä suuremman osan poliisin työajasta – uusi tietojärjestelmä viivästyy entisestään Yle 11.8.2014. Tieto maksoi 7,5 miljoonan euron kertakorvauksen, muodostui viivästymissakosta, viivästyksestä aiheutuneiden vahinkojen kattamisesta sekä nettokauppahinnan palauttamisesta. 

Vuonna 2017 asetettiin uusi Vitja-hanke, jonka toimintakauden suunniteltiin päättyvän vuoden 2020 lopussa.VITJA hankkeen asettaminen 2017 syksy Poliisihallitus 23.10.2017. Eduskunnan oikeusasiamiehen saamien tietojen mukaan Vitja pitäisi ottaa käyttöön vuoden 2021 loppuun mennessä, mutta käyttöönotto saattaa viivästyä mahdollisesti Vitja–hankkeen rahoituksen vähentämisen takia.EOAK/849/2019 ASIA: Poliisin arkistotietokantaan siirrettyjen asioiden tietojen häviäminen Eduskunnan oikeusasiamies 25.5.2020.

Maaliskuussa 2023 poliisihallituksen asettama selvitysryhmä on antanut selvityksen Vitja-hankkeen tilasta, jossa esitetään "vaihtoehtoja, joiden avulla jatkotyötä voidaan priorisoida ja tehostaa" Poliisihallitus päätti selvityksen pohjalta esitetyistä vaihtoehdoista edetä "priorisoidulla mallilla", jossa osa ostoista toimittajilta keskeytetään ja kehitystyö kohdistetaan tällä hetkellä poliisin käytössä oleviin tietojärjestelmiin Poloon, poliisiasiain tietojärjestelmään ja sähköiseen asiointiin.  

Selvityksessä todettiin Siebel-alustaan liittyviä haasteita, jotka liittyvät alustan ikään, osaajien vähyyteen ja se, ettei "Siebelin off-the-shelf käytettävyys ei vastaa nykyaikaisten modernien järjestelmien käytettävyyttä". Raportissa havaittiin myös, että Vitja-hankemalli on isossa kuvassa perinteinen vesiputousmalli tuntipohjaisella laskutusperusteella, jonka kehitystyö mukailee Safe-menetelmää. 

 Katso myös 
 Suomen poliisin tietojärjestelmät

Lähteet

Aiheesta muualla
 Apulaisoikeusasiamies Pajuoja: Poliisin Vitja-tietojärjestelmä kaatui nolosti Yle 6.5.2015.
 Poliisin tietojärjestelmäuudistus valmistunee viisi vuotta aikataulusta myöhässä Helsingin Sanomat 6.8.2016.
 Poliisin Vitjan viimeiset osat työn alle – Csolutor toteuttaa pakkokeinot, teknisen tutkinnan ja käytettävyyden Tivi 8.2.2018.

Luokka:Tietojärjestelmät